# Tux Paint

Tux Paint és un editor d'imatges de mapa de bits de codi obert (un programa per crear i processar imatges de mapa de bits) destinat a nens d'entre 3 i 12 anys. Tux Paint combina una interfície senzilla, amb divertits efectes de so. El projecte fou iniciat el 2002 per William J Kendrick que continua mantenint-lo i millorant-lo, amb l'ajuda de nombrosos voluntaris. Escrit en C, empra biblioteques auxiliars lliures i es publica sota llicència GPL. Es vist com a alternativa de programari lliure a un producte de programari educatiu comercial similar, Kid pix.

## Visió de conjunt

Tux Paint va crear-se inicialment per al sistema operatiu de Linux, ja que no hi havia cap programa de dibuix adequat per a nens disponible per a Linux en aquella època. Està escrit en el llenguatge de programació C i utilitza diverses biblioteques de codi font obert, incloent-hi la SDL (Simple DirectMedia Layer).

## Característiques

Tux Paint no és un programari d'edició de gràfics típic (com GIMP o Photoshop), ja que està dissenyat per ser utilitzable per nens a partir de 3 anys. Amb una interfície d'usuari intuïtiva, icones, efectes de so i text per ajudar a explicar com funciona el programari. La interfície, els efectes de so i la mascota de dibuixos animats (Tux, el pingüí de Linux) estan dissenyats pensant en els nens.

### Eines de dibuix

Com la majoria de les eines de d'edició de gràfics, Tux Paint inclou brotxes, goma d'esborrar, i eines per dibuixar línies, formes poligonals i text. També proporciona varis nivells de desfer i refer.
Així mateix inclou una bona quantitat de filtres i efectes especials que es poden aplicar al dibuix, com difuminar, esvair, fer que el dibuix sembli com pintat amb guixos, etc. Estan disponibles sota l'eina «Magic». A partir de la versió 0.9.18 estan en forma de Plug-in, es carreguen en l'engegada del programa i estan programats en una API en C creada expressament, d'aquesta manera qualsevol pot programar nous filtres i afegir-los al Tux Paint.
També hi ha disponible una àmplia col·lecció d'imatges disponibles sota llicències que permeten la redistribució i que poden ser inserides en el dibuix amb l'eina «Segells». A data de gener de 2019 hi ha més de 1000 imatges disponibles.

### Altres característiques

A mesura que s'ha afegit característiques noves al Tux Paint, també s'ha anat afegint opcions de configuració que permeten als pares i professors activar-les o desactivar-les per ajustar-se millor a les necessitats dels seus nens o estudiants.
El Tux Paint s'ha traduït a més de 100 llenguatges, Els efectes de so també es poden localitzar i els sons descriptius dels segells també es poden traduir.
Per desar o obrir no cal escriure el nom del fitxer ni designar el directori, a l'usuari se'l presenta una col·lecció de miniatures entre les quals triar.

## Versions

| Versió | Llançament | Comentaris |
| 2002.06.16 | 16 de juny de 2002 | Llançament inicial (pinzells, segells, línies, goma d'esborrar). |
| 2002.06.30 | 30 de juny de 2002 | Primeres eines màgiques afegides (difuminat, blocs, negatiu). |
| 2002.07.31 | 31 de juliol de 2002 | Suport de localització afegit. |
| 0.9.11 | 17 de juny de 2003 | Suport de dreta a esquerra, suport UTF-8 per a l'eina Text. |
| 0.9.14 | 12 d'octubre de 2004 | Tux Paint Config. eina de configuració alliberada, suport d'imatge d'inici. |
| 0.9.16 | 21 d'octubre de 2006 | Presentació de diapositives, pinzells animats i direccionals. |
| 0.9.17 | 1 de juliol de 2007 | Suport arbitrari de mida i orientació de pantalla, suport SVG. |
| 0.9.18 | 21 de novembre de 2007 | Eines màgiques convertdies en connectors, representació de text Pango. |
| 0.9.23 | 1 de setembre de 2018 | |
| 0.9.25 | 30 de desembre de 2020 | Possibilitat de crear GIFs animats. |
| 0.9.26 | 28 de juny de 2021 | L'eina per a emplenar s'amplia amb els gradients tant lineals com radials. |
| 0.9.27 | 26 de novembre de 2022 | Noves eines i nous pinzells. |

## Referències

* 1 2 A, Damián. «Tux Paint 0.9.27, se actualiza esta aplicación de dibujo para niños». Ubunlog, 04-12-2021. [Consulta: 14 desembre 2021].
* 1 2 Darkcrizt. «Tux Paint 0.9.27 llega con 6 nuevas magic-tools y mas». Desde Linux, 14-12-2021. [Consulta: 22 desembre 2021].
* ↑ «Resum de la creació del Tux Paint, en anglès».
* ↑ «Tutorial sobre Tux Paint, en castellà».
* ↑ Tux Paint 0.9.18 press release Arxivat 2007-11-23 a Wayback Machine., 21 de novembre de 2007.
* ↑ «Tux Paint / Tux Paint Stamps / [b2d7a9 /stamps]». [Consulta: 18 gener 2019].
* ↑ «Tutorial sobre la instal·lació i configuració del Tux Paint, en castellà».
* ↑ «Tux Paint - Help Us Translate». [Consulta: 18 gener 2019].
* ↑ Pablinux. «Tux Paint 0.9.25 permite crear GIFs animados, entre otras novedades» (en castellà), 06-01-2021. [Consulta: 6 gener 2021].
* ↑ «Tux Paint - Download - Android». [Consulta: 29 juny 2021].
* ↑ Nestor, Marius. «Tux Paint 0.9.26 Open-Source Drawing Software for Children Released with New Magic Tools» (en anglès americà), 29-06-2021. [Consulta: 29 juny 2021].
* ↑ «Announcing Tux Paint version 0.9.27». Tux Paint, 26-11-2021. [Consulta: 1r desembre 2021].
* ↑ Nestor, Marius. «Tux Paint 0.9.27 Open-Source Drawing App for Kids Adds New Ways to Draw, Other Updates». 9to5Linux, 27-11-2021. [Consulta: 28 novembre 2021].

## Vegeu també

* GCompris
* Tux (la mascota de Linux)

## Enllaços externs

* Web oficial del Tux Paint
* Projecte Tux Paint a SourceForge.net (anglès)
* Tux4Kids (anglès)
* La galeria dels artistes (anglès)